Foto: Hina, Hrvoje Jelavić/ Pixsell



NAČELNIK Primoštena, Stipe Petrina dugi niz godina upozorava na, kako sam kaže, neučinkovitost i korumpiranost hrvatskog pravosuđa, a nerijetko istim riječima Petrina opsuje i rad hrvatskih sudaca. Jedna od onih s kojom je Petrina imao više sporova, a od kojih je jedna rezultirala čak i pravomoćnom presudom, sutkinja je Maja Šupe.



Radi se o istoj onoj Maji Šupe koja je danas izrekla presudu u ime Republike Hrvatske kako Tomislav Horvatinčić nije kriv za smrt talijanskog para 2011. godine.



Nije kriv jer ga, kako je sam kazao 2011. godine, Talijani nisu vidjeli da im signalizira kako više nema kontrolu nad svojom jahtom.



Ali, nije kriv ni jer je, po današnjoj presudi, Horvatinčić toga kobnog dana 2011. godine, kako je tvrdio na ponovljenom suđenju, pao u nesvijest dok je jurio prema nesretnim Talijanima.



Nije kriv jer ga je oslobodila sutkinja Maja Šupe.

>> Horvatinčić oslobođen na šibenskom sudu



>> Horvatinčić se nakon oslobađajuće presude požalio na vlastite probleme



>> Tužiteljstvo o presudi Horvatinčiću: Ovo je presedan

>> Horvatinčić 2011.: Žao mi je, pokušao sam ih upozoriti



Petrina: Pravomoćno sam suđen i sutkinji Šupe sam isplatio 50 tisuća kuna jer sam na Facebooku napisao da će osloboditi Tomislava Horvatinčića.



"Dva puta sam protiv Maje Šupe podnosio kaznene prijave radi falsificiranja službenih dokumenata. Kada sam za vrijeme prvog suđenja Tomislavu Horvatinčiću na svom Facebooku napisao da će ga ona osloboditi, sutkinja Šupe me tužila i dobila presudu. Dakle, morao sam joj isplatiti 50 tisuća kuna, a s troškovima me sve ukupno koštalo oko 70 tisuća kuna. Hrvatski sudovi su to sve potvrdili i sada se slučaj nalazi na sudu u Strasbourgu.", kazao je za Index Petrina.



"U sve je upleteno i Državno odvjetništvo koje uporno odbacuje prijave protiv sutkinje Šupe"



Petrina odlazi i korak dalje. Tvrdi da je u cijeli proces upleteno i Državno odvjetništvo koje je štitilo sutkinju.

Tekst se nastavlja ispod oglasa

"Ovo je definitivan poraz Irene Senečić, odnosno Državnog odvjetništva u Šibeniku. Irena Senečić je spasila Maju Šupe odbijajući svojedobno moje kaznene prijave koje su bile evidentne i dokazivale su da Maja Šupe lažira službene zapisnike. Takvih primjera osobno imam na desetke. Dakle, sutkinja Maja Šupe lažirala je službene dokumente i to Državno odvjetništvo nije uzimalo u obzir. Sve može biti razumljivo, ali činjenica da Maja Šupe i dalje obnaša funkciju sutkinje nije logično", kaže Petrina



"Trebalo bi provjeriti diplomu sutkinje Maje Šupe"



S obzirom na informacije kojima raspolaže, Petrina tvrdi kako bi se trebala provjeriti diploma sutkinje Šupe.

"Mislim da bi trebalo provjeriti njenu diplomu, jer ljudi koji je poznaju kažu da je bila odustala s pravnog fakulteta, pa se odjednom pojavila kao sudac. Mislim da bi trebalo provjeriti kada je i gdje gospođa Šupe završila pravni fakultet, gdje je bila na praksi, kao i sve ostale detalje vezane za njeno školovanje. Dakle, s obzirom da postoje ozbiljne indicije u nešto što ja sada neću izjaviti, to bi svakako trebalo provjeriti.", kazao je.



Načelnik Primoštena navodi i kako je znao je da će Horvatinčić biti oslobođen. Napominje i kako u Hrvatskoj postoji "preko 90% Maja Šupe", odnosno, kako je problem pravosuđa - veliki problem.



"Znao sam da će Horvatinčić biti oslobođen čim se ona počela onako ponašati na početku ponovljenog procesa kada je vrijeđala novinare kazavši "ja ne odgovaram narodu". Jasno je da iza nje stoji netko. Poslije te rečenice da ne odgovara narodu, Maja Šupe je trebala biti suspendirana. I to je kraj priče. A tko nju plaća? Pa plaćamo je vi i ja od naših prireza, poreza i ostalih nameta. Ja sam i u saboru govorio o tome, spominjao sam i Maju Šupe i slučaj Horvatinčić, ali nije samo ona problematična, mi imamo 90 posto "Maja Šupe" u hrvatskom pravosuđu, to je problem.", rekao je Petrina.



"Radi ovakih presuda su u Brazilu djelovale eskardoni smrti" razmišljanje



"Za posjetiti je da je ovakva situacija bila i 70-ih godina u Brazilu, a to je u konačnici prouzročilo eskadrone smrti. Neka čitatelji ukucaju u Google pojam eskadroni smrti pa će im biti jasnije što se događalo radi ovakvih i sličnih presuda.", kaže Petrina.



Maja Šupe ga tuži za 150 tisuća kuna, pa je Petrina pozvao novinare na suđenje u Zadru



"Kada smo kod Maje Šupe, ona mene opet tuži za iznos od 150 tisuća kuna radi nekih nebuloza, a suđenje će mi se održati 30. listopada, pa vas sve zajedno pozivam da vidite kako to izgleda kada vas tuži sutkinja Maja Šupe i kada dobiva presude protiv vas koje nisu zasnovane na pravu.", za kraj će Petrina.